છેલ્લા ત્રણેક મહિનાથી પૂર્વ ધારાસભ્ય અને ભાજપ પ્રદેશ ઉપપ્રમુખ જયંતિ ભાનુશાળી તથા તેમના ભત્રીજા ઉપર કથિત આરોપો અંગેના આરોપો-પ્રતિઆરોપો બહાર આવ્યા છે. થોડા સમય પહેલા ભાનુશાળીના ભત્રીજાએ નરોડા પોલીસ સ્ટેશનમાં એક મહિલા બ્લેક મેઇલ કરતી હોવાની ફરિયાદ કરી રૂ.૫ કરોડની માગણી કરી રહી હોવાની ફરિયાદ આપી હતી. આ કેસમાં પોલીસ મહિલાની ધરપકડ કરી હતી. એ પછી ભાનુશાળીના ભાઇના પત્નીએ પારિવારિક જમીનના ખોટા દસ્તાવેજો કરી તેને બારોબાર વેચી દીધી હોવાની બીજી ફરિયાદ કરી હતી. આ પ્રકરણમાં કેટલાક તથ્યો ભાજપની નેતાગીરીના ધ્યાને આવ્યા બાદ તેમને પદ પરથી હટાવવા માટે હાઇકમાન્ડે નિર્ણય લઇ લેતા આખરે આજે તેમણે રાજીનામુ ધરી દીધું હોવાનું જાણવા મળ્યું છે.